open-index/open-wikipedia-markdown huggingface dataset:
Frank Lloyd Wright

**Frank Lloyd Wright** (8 Juni 1867- 9 April 1959) lahia di Richland, Wisconsin adolah Arsitek nan tanamo pado awal 1900-an. Wright mahabihan maso mudonya di kabun pamannyo di Wisconsin. Pado awal 1889, Wright marancang rumah untuak sanaknyo jo sabuah studio arsitektur pribadi di Oak Park, Illinois.

Inyo mengambangkan sarangkaian gaya nan basifaik perorangan, mampangaruhi rancang bangunan di dunia, dan hinggo kini masih marupoan arsitek tanamo dari Amerika Serikat.


## Pranala luar

* Frank Lloyd Wright Foundation Official Website
* Frank Lloyd Wright, Wisconsin Historical Society 
* Frank Lloyd Wright Building Conservancy
* Frank Lloyd Wright YouTube 
* Frank Lloyd Wright Preservation Trust – FLW Home and Studio, Robie House
* Frank Lloyd Wright School of Architecture 
* Frank Lloyd Wright Wisconsin Heritage Tourism Program
* Frank Lloyd Wright  – PBS documentary by Ken Burns and resources
* Frank Lloyd Wright. Designs for an American Landscape 1922–1932
* Frank Lloyd Wright Buildings Recorded by the Historic American Buildings Survey
* Complete list of Wright buildings by location 
* Sullivan, Wright, Prairie School, & Organic Architecture 
* Audio interview with Martin Filler on Frank Lloyd Wright from *The New York Review of Books*
* Jacobs House by Frank Lloyd Wright – an overview with slideshow.
* Article on the 50th anniversary of Wright's only gas station.
* Frank Lloyd Wright and Quebec 
* Frank Lloyd Wright  interviewed by Mike Wallace on *The Mike Wallace Interview* recorded September 1 & 28, 1957
Baha'i

**Bahá'í** (bahaso Arab: ﺑﻬﺎﺋﻴﺔ ; Baha'iyyah) adolah agamo monoteistik nan manakankan pado kesatuan spiritual bagi saluruah umaik manusia. Agamo Baha'i lahia di Persia (kini Iran) abaik 19. Pandirinyo banamo Bahá'u'lláh. Pado mulo abaik kaduo puluah satu, jumlah panganuik Bahá'í mancapai sakitar anam juta urang nan taseba di labiah dari duo ratuih nagara di saluruah dunia.

Dalam ajaran Bahá'í, sijarah agamo dipandang sabagai suatu proses pandidikan untuak umaiik manusia malalui utusan-utusan Tuhan nan disabuik sabagai "Pawujudan Tuhan". Bahá'u'lláh dianggap sabagai Pawujudan Tuhan nan paliang baru. Liau mangaku sabagai pandidiak Ilahi nan alah dijanjikan bagi sadoalah umaik jo nan dinubuaikan dalam agamo Kristen, Islam, Buddha, jo agamo-agamo lainnyo. Liau manyatokan baso misinyo adolah untuak malatakan fondasi bagi pasatuan saluruah dunia, sarato mamulokan suatu zaman padamaian jo kaadilan, nan dipacayoi umaik Bahá'í pasti kan tibo.

Nan manjadi dasa ajaran Bahá'í adolah asas-asas kaasoan Tuhan, kasatuan agamo, dan pasatuan umaik manusia. Pangaruah dari asas-asas hakiki ko dapek dicaliak pado sado ajaran karohanian jo sosial lainnyo dalam agamo Bahá'í. Misanyo, urang-urang Bahá'í indak mangakui "pasatuan" sabagai suatu tujuan akhia nan hanyo ka dicapai sasudah banyak masalah lainnyo disalasaikan labiah dahulu, tapi sabaliaknyo mamandang pasatuan sabagai langkah partamo untuak mamacahan masalah-masalah itu. Hal ko tampak dalam ajaran sosial Bahá'í nan manganjurkan supayo sado masalah masyarakaik disalesaikan malalui proses musyawarah. Bak cando disabuikan Bahá'u'lláh: "Baitu kueknyo cahayo pasatuan, sainggo dapek manarangi saluruah bumi." Iman Baha'i adolah agamo Abrahamik.
Isa

**Isa** (bahaso Arab: **عيسى**, *`Īsā; Essa*; sakitar 1 - 32M) adolah nabi pantiang dalam agamo Islam dan marupokan salah satu dari Ulul Azmi. Dalam Al-Qur'an, liau disabuik *Isa bin Maryam* atau *Isa al-Masih*. Liau diangkek manjadi nabi pado tahun 29 M dan manjalankan dakwah kapado Bani Israil di Palestina.

Namonyo tasabuikan sabanyak 25 kali di dalam Al-Quran. Carito tantang Isa kudian balanjuik jo diangkeknyo sabagai utusan Allah, panulakan dek Bani Israil dan barakhia jo diangkek dirinyo ka sarugo.

## Etimologi
Kato Isa ko dipakirokan barasa dari bahaso Aram, *Eesho* atau *Eesaa*. Yesus Kristus adolah namo nan umum digunoan umaik Kristen untuak manyabuiknyo, sadangkan urang Kristen Arab manyabuiknyo jo *Yasu' al-Masih* (bahaso Arab: **يسوع المسيح**).

Kudian, liau diyakini mandapekan gala dari Allah jo sebutan **Ruhullah** jo **Kalimatullah**. Karano Isa tacipta jo kalimaik Allah "Jadilah!", mako taciptalah Isa, sadangkan gala ruhullah aratinyo ruh dari Allah karano Isa langsuang diciptakan Allah jo maambuihan ruh ka dalam rahim Maryam binti Imran.

## Rujuakan
Bahaso Aram

**Bahaso Aram** adolah bahaso Semitik jo sijarah salamo 3.000 tahun. Bahaso iko panah manjadi bahaso pamarintahan baragam kakaisaran sarato bahaso untuak kagiatan upacaro agamo. Bahaso Aram adolah bahaso asali sabagian gadang Kitab Daniel dan Ezra dalam Alkitab, dan marupokan bahaso utamo nan dipakai dalam kitab Talmud. Bahaso ko juo marupokan bahaso mandeh Yesus Kristus (caliak Bahaso Aram Yesus). Aram Modern kini ditutuakan sabagai bahaso partamo bagi banyak komunitas nan tapisah-pisah, tarutamo dek bangso Asiria dan Chaldea. Bahaso ko dianggap sabagai bahaso nan tarancam.

Bahaso Aram tagolong dalam rumpun bahaso Afro-Asia nan tadiri dari baragam bahaso. Bahaso jo marupokan bagian dalam subfamili Semitik. Aram adolah bagian dari grup bahaso Semitik Barat Laut, nan juo tamasuak bahaso Kanaan (sarupo bahaso Ibrani). Bahaso Aram juo bahubuangan jo bahaso Arab, manjadi bagian dari rumpun bahaso Semitik Tengah; ciek sumber nan kamungkinan gadang untuak aksara Arab adolah aksara Aram Nabatea.

## Pasebaran geografis
Salamo abaik ka-12 SM, bangso Aram, panutua mandeh bahaso Aram, mulai manetap dalam jumlah gadang di Suriah, Irak dan Turki timur. Jo bahaso Aram bakambang manjadi pantiang. Aram mulai ditutuakan di kawasan pantai Levant di laut Tengah, dan manyeba ka timur Tigris. Panduduak Yahudi mambaok bahaso ko ka Afrika Utara dan Eropa, dan misionaris Kristen mambaok Aram ka Persia, India, dan bahkan Tiongkok. Sajak abaik ka-7, bahaso Aram digantikan dek bahaso Arab sabagai *[[lingua franca]]* Timur Tangah. Walau tagantikan, bahaso Aram tatok ditutuakan sabagai bahaso sastra dan agamo urang Yahudi, Manda dan babarapo urang Kristen. Bahaso ko masih ditutuakan dek komunitas ketek nan taisolasi di saluruah kawasan nan mulo-mulo tapangaruah. Parubahan pado duo abaik nan lalu manunjuakan panutua bahaso partamo dan Aram tapacah di saluruah dunia.

## Rujuakan
My Little Pony: Friendship is Magic

***My Little Pony: Friendship Is Magic*** adolah sabuah serial animasi fantasi Kanada-Amerika Sarikat nan dibuat dek Lauren Faust untuak Hasbro.

## Catatan kaki


## Rujuakan
Undang limbago

Sabuah **undang limbago** (disabuik juo **konstitusi**, **undang-undang dasar**, **undang tubuah** atau **palimbagoan**) adolah sarangkaian aturan dasar nan mangatur sabuah pakumpulan, nagara, atau limbago lain. Undang limbago mangatur caro pakumpulan atau nagara tasabuik dijalankan. 

Sabuah undang limbago biasonyo dihimpun dan dituliskan dalam sarangkaian dokumen; nan samode iko disabuik undang limbago nan tatulih (). Jikok inyo diimpun dalam satu dokumen sajo, inyo disabuik undang limbago nan taimpun (). Undang Limbago Inggirih adolah contoh dari undang limbago nan indak tatulih atau taimpun, malainkan terdiri ateh babarapo undang-undang, pajanjian, dan lain subagainyo. 

Undang Limbago India adolah nan paliang panjang di dunia, manganduang 444 pasal dalam 22 bagian, 12 lampiran, dan 118 parubahan dalam 146,385 kato dalam versi bahaso Inggirihnyo. Undang Limbago Monako adolah nan paliang pendek, manganduang 97 pasal pado 10 bagian dalam 3,814 kato.

## Rujuakan

## Pautan lua
* Constitute, an indexed and searchable database of all constitutions in force
* Dictionary of the History of Ideas Constitutionalism
* ''Constitutional Law'', "Constitutions, bibliography, links"
* ''International Constitutional Law'': English translations of various national constitutions
* ''constitutions of countries of the European Union'' 
* United Nations Rule of Law: Constitution-making, on the relationship between constitution-making, the rule of law and the United Nations.
Marco Polo

**Marco Polo** () adolah surang padagang jo panjalajah Italia nan panah manyusuri jalan sutera. Liau pai ka Cino samaso bakuasonyo Dinasti Mongol. Liau baraja tantang padagangan sangkek ayah jo pak eteknyo, Niccolo jo Maffeo, malakukan pajalanan malalui Asia dan tampaknyo basuo Kubilai Khan. Pado 1269, kaduonyo barulang ka Venesia jo basobok Marco untuak partamo kalinyo. Inyo batigo mamuloi sabuah pajalanan epik ka Asia, dan baliak sasudah 24 tahun, manamukan Venisia baparang jo Genoa. Marco dipinjarokan, dan bakaba kapado kawan saselnyo. Liau dibebaskan taun 1299, manjadi rang kayo, manikah jo mampunyoi tigo anak.

Liau tanamo dek kaba-kabanyo nan amaik dituju dan aneh dek bangso Eropa. Pado maso itu, bangso Barat indak mangatahui dunia Timur. Sabagian cadiak pandai bapandapaik baso Marco Polo memang pai ka Cino, tapi indak mangunjuangi sadoalah tampek nan dikabaan dalam bukunyo (misanyo Xanadu).

Salah satu kaba Marco Polo nan katuju dek bangso Indonesia adolah carito tantang *[[unicorn]]* atau kuda batanduak ciek nan manuruiknyo dijumpoi di pulau Sumatra. Tapi, ilimu pangatahuan mambuktikan baso nan ditamui Marco Polo itu bukanlah *unicorn* malainkan badak Sumatra. Liau maningga pado 1324, dan dimakaman di San Lorenzo.

## Marco Polo jo Indonesia
Di antaro namo tampek di Indonesia nan disabuikan dalam buku pajalanan Marco Polo, yaitu:
* Pulau **Jawa Gadang** (pulau Jawa); dipakirokan amaik laweh dek pantai selatannyo indak taleso dikunjuangi dek Marco Polo. Dicaritoan pulo tantang ekspedisi panyarangan Kubilai Khan ka Jawa jo kagagalannyo.
* Pulau-pulau **Sondur** jo **Condur** (alun jaleh); dipakirokan marupokan pulau-pulau ketek di Lauik Cino Selatan nan panah digunoan sabagai patokan palayaran.
* Pulau **Pentam** (pulau Bintan); disabuikan tantang latak pulau ko dari selat Singapura
* Kota **Malaiur** (Malayu, atau Palembang?); dicaritoan pulo tantang rajo-rajo Malayu, diantaronyo adolah Paramasura.
* Pulau **Jawa Ketek** (pulau Sumatra?); dipakirokan sabuikan untuak Sumatra, dek ciri-ciri komoditas jo binatang (gajah, badak, alang itam) nan disabuikannyo.
* Karajaan-karajaan **Ferlec** (Perlak) jo **Basman** (Peusangan  -di daerah Bireuen sekarang-); dicaritoan tantang karajaan-karajaan sakuliliang jo adonyo suku Battas (Batak) di padalaman.
* Karajaan-karajaan **Samara** (Samudra) jo **Dagroian** (Pidie .); disabuikan tantang pohon karambia (*palem Melayu*) jo legenda kanibalisme famili nan maningga.
* Karajaan-karajaan **Lambri** (Lamuri) jo **Fansur** (Barus); disabuikan tantang legenda manusia babulu jo babuntuik (orangutan?), kapua barus, jo sagu karambia.

## Catatan kaki

## Rujuakan

## Pautan lua

*  Marco Polo Travels
*  "Did Marco Polo Go To China?" 
*
Afrika

**Afrika** adolah banua tagadang katigo di dunia sasudah Asia jo Amerika (utara, tangah, jo selatan) dan kaduo tabanyak panduduaknyo sasudah Asia. Jo laweh wilayah 30.224.050 km² tamasuak pulau-pulau nan badakekan, Afrika maliputi 20,3% dari saluruah total daratan Bumi. Jo 800 juta panduduak di 54 nagara, banua ko marupokan tampek dek sapatujuah populasi dunia.
Salahuddin al-Ayyubi

**Yusuf bin Najmuddin al-Ayyubi** (Arab: يوسف بن نجم الدين) (c. 1138 - 4 Maret 1193) adolah saurang jenderal jo pajuang muslim Kurdi dari Tikrit (daerah utara Irak kini). Liau mandirikan Dinasti Ayyubiyyah di Mesir, Suriah, sabagian Yaman, Irak, Makkah, Hejaz jo Diyar Bakr.

Baliau labiah tanamo jo namo julukannyo yaitu, **Salahuddin Ayyubi**/**Saladin**/**Salah ad-Din** (Bahaso Arab: صلاح الدين الأيوبي, Kurdi: صلاح الدین ایوبی). Salahuddin tanamo di dunia Muslim jo Kristen dek karano kapemimpinan, kakuatan militer, jo sipaik parewanyo jo pangampun sawakatu liau baparang malawan tantara salib. Sultan Salahuddin Al Ayyubi juo adolah saurang ulama. Baliau maagiah catatan kaki jo babagai macam panjalehan dalam kitab hadits Abu Dawud.

## Rujuakan
Süleyman I

**Süleyman I** ( *Suleymān*, Turki Modern: *Süleyman*; 6 November 1494  5/6/7 September 1566) adolah sultan Turki Utsmaniyah ka-10 nan bakuaso dari taun 1520 inggo 1566. Liau dikana sabagai **Süleyman nan Lua Biaso** di Barat, sarato **panantu hukum** (; , *al‐Qānūnī*) di  Timur dek pancapaiannyo dalam manyusun baliak sistem undang-undang Utsmaniyah. Liau marupokan tokoh pantiang di Eropa pado abaik ka-16. Süleyman mamimpin tantara Utsmaniyah manaklukkan Belgrade, Rhodes, sarato sabagian gadang Hongaria sabalun barasil disuruikan langkahnyo dalam Pangapuangan Wina taun 1529. Liau maaneksasi sabagian gadang Timur Tangah jo Afrika Utara (ingga sajauah Aljazair di barat). Di baruah kuasonyo, armada Utsmaniyah manguasii Lauik Tangah, Merah, jo Taluak Persia.

Dalam upayonyo untuak mampakuek Utsmaniyah, Süleyman manjalanan reformasi legislatif nan barubuangan jo masyarakaik, pandidikan, pajak, jo hukum kriminal. Hukum kanunnyo mameloki bantuak kakaisaran salamo barabaik-abaik sasudah kamatiannyo. Salain marupokan panyair jo tukang ameh, liau juo manjadi palinduang budayo nan basa, ingga Utsmaniyah mancapai maso kaamehan dalam bidang artistik, sastra, jo arsitektur. Süleyman pandai mangecek dalam limo bahaso: Turki Utsmaniyah, Arab, Serbia, Chagatai (dialek bahaso Turki dan takaik jo Uighur), sarato Persia.

Süleyman manikahi surang padusi harem nan banamo Hürrem Sultan, walaupun tindakan ko malangga tradisi Utsmaniyah. Putranyo, Selim II, manggantian Süleyman salapeh bakuaso salamo 46 tahun.

## Rujuakan
Eropa

**Eropa** sacaro geologis, dan geografis adolah sabuah semenanjung atau anak banua (jazirah). Pamisahannyo sabagai banua labiah dek karano pabedaan budayo. Bateh utara adolah Samudera Arktik, di barat adolah Samudera Atlantik, dan di selatan babatehan jo Lauik Tangah. Bateh timurnyo masih alun jaleh dek pamisahan banua ko surang diawali dek faktor budayo tadi. Bateh nan acok dipakai sabagai bateh banua Eropa, jo Asia adolah Pagunuangan Ural, jo Lauik Kaspia.

Banua ko adolah banua paliang ketek kaduo sasudah Australia jo laweh 10.180.000&nbsp;km² sadangkan bilo dietong dari populasinyo, banua ko talatak di urutan katigo jo populasi tabanyak (di bawah Asia, jo Afrika) jo 742,5 juta jiwa pado taun 2013 atau samo jo sapersalapan panduduak dunia.

## Geografis

Sacaro geografi Eropa marupokan bagian dari daratan nan labiah gadang nan banamo Eurasia. Banua ko tabantang sajak nan dari Pagunuangan Ural di Rusia, nan manggambarkan bateh timur Eropa jo Asia. Bateh tenggara jo Asia indak tagambarkan sacaro jaleh. Paliang umum adolah Sungai Ural atau, Sungai Emba. Batehnyo balanjuik inggo Lauik Kaspia, dan kudian Pagunuangan Kaukasus, atau Depresi Kuma-Manych, dan sampai ka Lauik Itam; Bosporus, Lauik Marmara, jo Dardanelles mangakhiri bateh Asia. Lauik Mediterania di selatan mamisahan Eropa dari Afrika. Bateh di bagian barat adolah Samudra Atlantik.

Ampia saluruah nagara-nagara Eropa adolah anggota dari Konsil Eropa, jo pangacuallian Belarus, jo Tahta Suci (Kota Vatikan).

Eropa mamiliki pakumpulan nagara-nagara Eropa nan banamo Uni Eropa nan kini mamiliki 27 nagara anggota, dan masih taruih bakambang.

## Nagara-nagara mardeka

Peta Eropa nan dapek ditakan (lagenda:
**biru** = nagara nan masuak baiak Eropa maupun Asia; **ijau** = takadang dimasuakan ka dalam Eropa, tapi sacaro geografis di lua bateh Eropa)

Nagara-nagara mardeka barikuik ko mampunyoi wilayah kakuasoan di Eropa:

1 Kamardekaan Abkhazia, Kosovo, Ossetia Selatan, jo Siprus Utara hanyo diakui dek sabagian kaciak nagara di dunia.
2 Sabagian dari Azerbaijan, jo Georgia talatak di Eropa jo dasar definisi bateh antaro Eropa, jo Asia, iyolah puncak Pagunuangan Kaukasus.
3 Wilayah Kazakhstan di Eropa tadiri dari bagian barat Sungai Ural, jo Emba.
4 Namo nagara ko masih dalam padebatan. Lihat Republik Makedonia.
5 Wilayah Rusia di barat Pagunuangan Ural dianggap bagian dari Eropa.

## Rujuakan
Bahaso Esperanto

**Esperanto** adolah bahaso buatan nan dibuek dek L.L. Zamenhof, dan marupokan bahaso buatan nan paliang banyak diucapkan di saluruah dunia. Namo "Esperanto" adolah namo samaran dari L.L Zamenhof surang katiko liau manabikan tantang bahasonyo pado taun 1887. Tujuan utamo Zamenhof adolah untuak mambuek bahaso netral nan murah dipelajari dan digunoan sabagai bahaso parantaro dek babagai urang nan mamiliki bahaso mandeh nan bamacam-macam.

## Jumlah pangguno
Sakitar 2 juta urang manggunoan bahaso Esperanto sabagai bahaso keduo, dan sakitar 1.000 inggo 2.000 urang nan manggunoan bahaso Esperanto sabagai bahaso ibu. Wikipedia bahaso Esperanto masuak dalam urutan ka-32 Wikipedia bahaso tagadang manuruik jumlah artikel, dan Wikipedia tagadang dalam bahaso buatan. Jumlah duo juta pangguno bahaso iko didapek dari banyaknyo panjualan teks atau karya literatur nan manggunoan bahaso tasabuik, banyaknyo jumlah tulisan di Internet, dan lain sabagainyo. Jumlah dari sumber-sumber lain kiro-kiro antaro sapuluah ribu (dek lawan-lawan Esperanto) inggo tigo puluah atau ampat puluah juta (dek pangguno antusias Esperanto).

Pado taun 1927 katiko populasi bumi sakitar duo miliar urang, Dr. Johannes Dietterle dari Reich Institute fur Esperanto di Leipzig mangadoan survei dima liau mampakirokan jumlah pangguno Esperanto ado sakitar 128.000 urang. Kini populasi bumi sakitar anam miliar urang, dan dipakirokan jumlah pangguno Esperanto ado sakitar duo juta urang. Dari data tasabuik dapek disimpulkan baso pangguno Esperanto maningkek amaik pasek dalam kurun wakatu 80 tahun.

## Rujuakan
Ali bin Abi Thalib

**‘Alī bin Abī Thālib** (Arab:** علي بن أﺑﻲ طالب**, Persia:** علی پسر ابو طالب**) (lahir sakitar 13 Rajab 23 SH/599 Masehi – wafat 21 Ramadan 40 Hijriah/661 Masehi) adolah khalifah kaampek nan bakuaso pado taun 656 sampai 661. Baliau tamasuak golongan pamaluak Islam partamo dan salah satu sahabaik utamo Nabi. Sacaro silsilah, 'Ali adolah sapupu dari Nabi Muhammad. Panikahan 'Ali jo Fatimah az-Zahra juo manjadikannyo sabagai minantu Nabi Muhammad.

Sabagai salah satu pamaluak Islam mulo-mulo, 'Ali alah talibaik dalam babagai paran gadang sajak maso kanabian, walau umuanyo masih mudo kok dibandiangkan sahabaik utamo Nabi nan lain. 'Ali sato sadoalah parang, kacuali Parang Tabuk, pangusuang panji, juo baparan sabagai sekretaris jo pambaok pasan Nabi. 'Ali pun ditunjuak sabagai pamimpin pasukan pado Parang Khaibar.

Sapaningga Nabi Muhammad, 'Ali diangkek sabagai khalifah atau pamimpin umaik Islam sasudah Abu Bakar, 'Umar, jo 'Utsman. Dalam suduik pandang Sunni, 'Ali basamo tigo pandahulunyo digolongkan sabagai *[[Khulafaur Rasyidin]]*. Di sisi lain, kalompok Syi'ah mamandang baso 'Ali nan mustinyo mawarihi kapamimpinan umaik Islam baitu mangkaiknyo Nabi Muhammad ateh tafsirannyo dalam kajadian Ghadir Khum, mambuek kapamimpinan tigo khalifah sabalunnyo dipandang indak sah. Maso kakuasoan 'Ali marupokan salah satu periode tasulik dalam sijarah Islam karano sangkek itulah tajadi parang sudaro partamo dalam tubuah umaik Muslim nan samulo dari tabunuahnyo 'Utsman bin 'Affan, khalifah katigo. Talapeh dari pabedaan pandapaik manganai status 'Ali jo hak kapamimpinannyo ateh umaik Islam, Sunni dan Syi'ah supakaik manganai pribadinyo nan saleh jo adia.

## Rujuakan
Notre-Dame de Paris

**Notre-Dame de Paris** (; ; baarati "*Bundo Kami dari Paris*"), juo disabuik **Katedral Notre-Dame** atau **Notre-Dame**, adolah katedral Katolik abaik patangahan nan talatak di Île de la Cité di arondisemen kaampek Paris, Parancih. Katedral ko dipandang sabagai salah satu contoh arsitektur Gothik Parancih tarancak. Panambahan gobah batulang dan panopang layang, jandela mawar gadang nan baragam rono, gaya naturalisme, jo hiasan pahatan mambuek Notre-Dame tampak babeda dibandiangan jo arsitektur Romanesque lamo.

Katedral ko dibangun sajak taun 1160 dan ampia alah pado taun 1260, tapi masih taruih maalami parubahan salamo barabaik-abaik sasudahnyo.  Pado taun 1790-an, Notre-Dame dirusak samaso Revolusi Prancis; banyak karya seni kaagamoan nan caia atau ancua. Indak lamo sasudah novel Victor Hugo, *[[The Hunchback of Notre Dame]]*, tabik taun 1831, masyarakaik muloi katuju jo palastarian katedral ko. Proyek pamugaran gadang-gadangan dilakukan taun 1845 di bawah pangawasan Eugène Viollet-le-Duc dan balansuang salamo 25 taun. Sajak 1963, sisi muko katedral dibarasiahan dari kotoran nan alah mangendap barabaik-abaik dan dibaliakan sasuai rono asalinyo. Aktivitas pambarasiahan jo pamugaran pun dilakukan taun 1991–2000. 
 
Sabagai katedral Kauskupan Agung Paris, Notre-Dame marupokan *[[cathedra]]<nowiki/>l* Uskup Aguang Paris (Michel Aupetit). 12 juta urang mangunjuangi Notre-Dame satiok taunnyo. Katedral ko marupokan monumen nan paliang banyak dikunjungi di Paris.

Pado tangga 15 April 2019, katedral ko tabaka sarato rusak parah. Manaro utamo basarato atoknyo runtuah.


Paris-Notre Dame-114-Westfassade-2017-gje.jpg
Paris-Notre Dame-117c-Westfassade-Mittelportal-2017-gje.jpg
Paris-Notre Dame-162-zum Chor-2017-gje.jpg
Paris-Notre Dame-Chorschranke Nord-104-Maria besucht Elisabeth-2017-gje.jpg


## Rujuakan
Katedral

**Katedral** (bahaso Latin: ***cathedra***, tampek duduak, dari bahaso Yunani ***kathedra*** (**καθέδρα**), tampek duduak, kurisi) adolah gaduang Gareja Katolik nan di dalamnyo ado tampek duduak khusus untuak uskup. Katedral adolah bangunan agamo untuak urusan ibadat, khususnyo untuak denominasi-denominasi (aliran Kristen) nan mampunyoi hierarki episkopal (kauskupan), sarupo Gareja Katolik, Gareja Anglikan, Gareja Ortodoks, sabagian Gareja Lutheran, jo sabagian Gareja Metodis, nan bafungsi sabagai tahta uskup, dan dek karano itu juo bafungsi sabagai gareja pusek dari sabuah wilayah kauskupan.

Dalam Gareja Ortodoks Yunani, istilah "*kathedrikos naos*" (arati harafiah: "tampek suci katedral") kadang-kadang digunoan untuak manyabuik gaduang  Gareja tampek kaduduakan saurang uskup aguang atau "metropolitan". Istilah "metropolis" (arati harafiah: "ibukota") labiah umum digunoan daripado istilah "kauskupan" untuak manyabuik wilayah gubalo dalam Gareja.

Ado variasi-variasi dalam panggunoan istilah "katedral"; misanyo, sabagian katedral dari zaman pra reformasi di Skotlandia nan kini dipunyoi dek Gareja Skotlandia masih tatok mampatahankan istilah katedral, walaupun Gareja tu maanuik kabijakan presbiteran nan indak mampunyoi uskup-uskup do. Hal nan samo tajadi di Jerman, di mano gareja-gareja Protestan (sabagian gadang non-episkopal) nan bakarajo samo dalam ciek tampek yakni Gareja Injili di Jerman, mampunyoi babarapo katedral dari zaman pra reformasi ataupun nan anyo manggunoan istilah katedral sabagai gala kahoromatan sajo, bukan untuak manunjuakan supremasi hirarkis apo pun do. Dek karano katedral acok baukuran gadang dan megah, istilah katedral acok digunoan sacaro kaliru untuak manyabuik gaduang Gareja mano pun nan baukuran gadang atau basipaik pantiang.

Babarapo katedral di Eropa, misanyo di Strasbourg, Essen, Freiburg, dan di Inggirih di York, Lincoln and Southwell, disabuik sabagai gareja *Minster* (bahaso Jerman: *Münster*), dari kato Latin *monasterium*, karano gaduang-gaduang Gareja tasabuik diuruih dek imam-imam nan iduik dalam komunitas atau panah manjadi biaro, sabalun Reformasi Protestan.

## Rujuakan
Syiah

**Syiah** atau **Syi'ah** (bahaso Arab: **شيعة**, bahaso Persia: **شیعه**) adolah kalompok atau sekte dalam dunia Islam nan tagadang kaduo sasudah Islam Sunni, nan muncua dek manganggap Ali bin Abi Thalib sabagai panaruih Rasulullah nan samustinyo. Ado baragam mazhab dalam Syiah dan salah satu nan tabanyak panganuiknyo iyolah **madzhab [[Duo Baleh Imam]]** atau **Itsna Asyariyyah**, nan mano sacaro umum istilah Syiah acok marujuak pado mazhab ko. Pado umumnyo, Syiah manulak kapamimpinan tigo khalifah partamo. Namun, ado nan indak manulak kapamimpinan sabalunnyo do sarupo madzhab Syiah Zaidiyyah.

Sacaro bahaso, kato "Syiah" adolah bantuak tungga, sadang bantuak jamaknyo adolah "Syiya'an" (**شِيَعًا**). *Syī`ī * ( Bahaso Arab: شيعي.) marujuak kapado pangikuik dari kalompok tasabuik.

## Rujuakan
Bahaso Urak Lawoi'

**Bahaso Urak Lawoi’**, disabuik juo *Chaw Talay, Chawnam, Lawoi, Lawta atau Orak Lawoi’*, adolah suatu bahaso dari rumpun bahaso Malayu-Polinesia nan ditutuakan di Thailand. Panutuanyo bajumlah kiro-kiro 3 000 urang (1984 D. Hogan, 2000 D. Bradley) dan tingga di pasisia  Barat bagian selatan Thailand, dakek pulau Phuket jo Langta.

Bahaso Urak Lawoi' tamasuk dalam kalompok bahaso Melayu. Urak Lawoi' aratinyo "Urang Lauik".

## Pabandiangan dari babarapo bahaso Malayu

## Catatan kaki


## Pautan lua
April 2019

## 16 April

* Katedral Notre-Dame de Paris tabaka
** Kiro-kiro 400 urang anggota pamadam api ditajunkan dari saluruah Parancih ka ibu kota Paris katiko landmark wisata di sinan, Gareja Notre Dame, tabaka. Alun tau panyabab pasti tabakanyo, api sacaro capek maanguihan atok jo puncak manaro gareja banuansa Gotik nan dibangun pado abaik ka-12 itu. (Kompas)
** Tabaka ebaik tajadi pado Sinayan malam wakatu Paris, dan sacaro capek maancuakan duo manaro persegi katedral, dan mambumbuangan asok itam kalek ka langik. Sapanjang Jambatan Pont au Change nan taubuang ka Ile de la Cite jo Tapi Kanan, urang-urang mamandang gareja barumua 850 taun itu dalam kasunyian. (Kompas)

## 17 April

* Indonesia maadoan **[[Pamiliahan umum Presiden Indonesia 2019|pamiliahan umum presiden]]** dan **[[Pamiliahan umum legislatif Indonesia 2019|legislatif]]** sacaro basamoan. (The Guardian)

## 29 April

* Presiden Joko Widodo manyatujui pamindahan ibukota Indonesia ka lua pulau Jao. (Kompas)
Fiji

**Republik Kapulauan Fiji** adolah sabuah nagara kapulauan di selatan Samudra Pasifik, di sabalah timur Vanuatu, sabalah barat Tonga, jo sabalah selatan dari Tuvalu. Fiji mampunyoi 322 pulau, 106 di antaronyo bapauni. Salain itu ado pulo 522 pulau kaciak. Kaduo pulau tagadang adolah Viti Levu jo Vanua Levu nan pauninyo maliputi 82% dari kasadoalah panduduak nagara ko. Namo **Fiji** adolah sabuah kato saisuak dalam bahaso Tonga untuak kapulauan itu, nan pado gilirannyo barasa dari namo dalam bahaso Fiji, *Viti*.

Ibu kota Fiji, Suva, talatak di pulau Viti Levu. Di Fiji banyak imigran nan barasa dari India/Pakistan.
Kabupaten Bungo

**Kabupaten Bungo** adolah salah satu kabupaten di Provinsi Jambi, Indonesia. Kabupaten ko barasa dari hasia pamekaran Kabupaten Bungo Tebo pado tanggal 12 Oktober 1999. Laweh wilayahnyo 4.659&nbsp;km² (9,80% dari laweh Provinsi Jambi) jo populasi 303.135 jiwa (Sensus Panduduak Taun 2010).

Kabupaten ko baibu kota di Muara Bungo. Kabupaten ko tadiri dari 17 kecamatan. Kabupaten ko mampunyoi kakayoan alam nan malimpah di sektor pakabunan nan ditopang dek gatah jo sawit dan sektor patambangan ditopang dek batubaro. Salain itu Kabupaten Bungo pun kayo jo ameh nan taseba ampia di saluruah wilayah Kabupaten Bungo.

## Geografi
Secara geografis Kabupaten Bungo terletak di bagian Barat Provinsi Jambi.

## Rujuakan
Tingkuluak

**Tingkuluak** atau **tikuluak** marupokan salah satu jinih panutuik kapalo padusi dalam budayo masyarakaik Minangkabau. Jinih panutuik kapalo ko tabuek dari kain salendang panjang nan kudian dikreasikan baragam bantuak sasuai jo pamakai sarato fungsi dalam tradisi adaik Minangkabau.

Sacaro umum tikuluak dapek dibedakan dari bantuak jo kain nan dipakai. Dalam ragam bantuak tikuluak ado nan manyarupoi tanduak jo kaduo duo sisi marunciang cando tanduak kabau (tikuluak tanduak). Jinih ko biaso dipakai dek anak-anak dalam tari adaik sarato pangiriang marapulai jo anak daro wakatu baralek. Ragam lainnyo babantuak malingka jo ujuang kain nan bajutai dari ateh ka arah lakang atau biaso juo disabuik jo tikuluak Bundo Kanduang, sabab jinih ko biasonyo anyo bapakai dek padusi dewasa dan dipakai dalam acara-acara rasmi adaik.

Di samping duo ragam tasabuik ado jinih tikuluak nan biaso dipakai anak daro dalam alek nan disabuik juo jo tangkuluak Koto Gadang dek jinih ko khas dari Koto Gadang, Kabupaten Agam. Tikuluak ko labiah sederhana karano babantuak salendang biaso jo hiasan motif sulaman sarato manik-manik bapola khas Minangkabau.

## Ragam

### Tikuluak baikek
Tingkuluak iko mampunyoi bantuak manyurupoi tanduak kabau nan pado kaduo ujuang batanduak tumpua. 

### Tikuluak kompong
Tikuluak kompong marupokan tikuluak nan ukurannyo agak gadang. Pado bagian ateh kapalo tangkuluak dibuek agak gadang sarupo carobong. 

### Tikuluak bugih
Bantuak tangkuluak iko sederhana. Pado bagian sampiang kapalo bantuaknyo dibuek tagak dan bagian balakang talimpok dek kain. Bahan nan digunokan kain saruang bugih jo motif kotak-kotak. 

### Tikuluak talakuang putiah
Bantuaknyo samo saperti tangkuluak kompong hanyo sajo bedanyo dapek diliek dari bahan jo rono nan digunokan.

## Caliak pulo

* Suntiang
* Tikuluak tanduak
* Tikuluak Koto Gadang
* Tingkuluak balenggek

## Rujuakan


## Pautan lua
* Studi Bentuk, Fungsi, dan Makna Tingkuluak Adat di Sungayang
Bahaso Tamil

**Bahaso Tamil** (Tamil: **தமிழ்**), marupokan bahaso dari kalompok bahaso Dravida nan ditutuakan labiah dari 50 juta panutuanyo di Tamil Nadu, India. Panutua bahaso Tamil juo banyak ditamukan di Sarilanka (wilayah Jaffna jo Trincomalee), Malaysia, Singapura, Myanmar, Indonesia (utamonyo wilayah Sumatra Utara), Afrika Selatan, Fiji, dan Mauritius.

Di sampiang itu, karano daerah Tamil Nadu alah manjadi pusek palintasan dagang nan utamo dari maso ka maso, mako daerah ko pun malakuan kontak jo babagai bangso, nan buliah tampak dari banyaknyo kamiripan kosakata babarapo bahaso jo Tamil. Kosakata *rice* jo *sandalwood* dalam bahaso Inggirih, walau disabuikan barasa dari bahaso Yunani, namun nyatonyo duo kato itu malah pinjaman dari bahaso Tamil.

## Rujuakan
Sarayo

***Sarayo*** atau ***manyarayo*** (baso Kurinci: ***serayo*** atau ***nyanyo***) adolah sistem gotong royong nan dikenal dek masyarakaik Minangkabau jo Kurinci. *Serayo* atau *nyanyo* bararti "manyampaikan mukasuik nan ka dikarajoan". Pado prinsipnyo, sarayo marupokan gotong royong nan mauntuangan individu atau mamanuahi urusan urang nan mamintak bantuan untuak mangarajoan sasuatu. Adopun pamintaan tasabuik dilakukan dek salah sapihak ka kaum kirabaik tadakeknyo, tetangga-tetangga nan tingga di dakek rumahnyo, maupun urang sakampung (kelurahan ataupun dusun). Urang nan dimintak patolongan ka maagiah bantuan sasuai jo pamintaan pihak nan paralu bantuan. Dalam sistem sarayo*,* tacaliak adonyo unsua karajo samo dalam mangarajoan sasuatu nan dipimpin dek urang nan maminta patolongan. Urang nan dimintak biasonyo indak manulak jo ado ekspektasi baso urang ka "mambaleh" kabaikan sabalunnyo.

## Caliak pulo

* Gunuang Kurinci
* Lambai hari
* Provinsi Jambi
* Urang Kurinci

## Rujuakan

## Daftar pustaka

**Buku**

* 
* 
* 
* 
*  Yogyakarta: Kementerian Pendidikan dan Kebudayaan Balai Pelestarian Nilai Budaya Yogyakarta.
* 

**Jurnal**

* 
* 

## Pautan lua

* ''Baselang Nuai'' 
* Bupati Perintahkan Dinas Pemuda, Olahraga, dan Pariwisata dan Dinas Pendidikan untuk Gali Prasasti Kerinci
* Jati Diri Masyarakat Kerinci dalam Sastra Lisan Kerinci 
* Kerinci, Sekepal Tanah Surga
* Tambo Kerinci
Kabupaten Kerinci

**Kabupaten Kerinci** atau **Kurinci** adolah salah satu kabupaten di Provinsi Jambi, Indonesia. Kurinci ditetapkan sabagai Kabupaten sajak mulo badirinyo Provinsi Jambi jo pusek pamarintahan di Sungai Penuh. Pado taun 2011, pusek pamarintahan bapindah ka Siulak. Namo *Kerinci* barasa dari bahaso Tamil iyolah *Kurinji*, nan marupokan namo bungo nan tumbuah di daerah pagunuangan India selatan.

## Geografi

##### Batas Wilayah
Kabupaten Kerinci talatak di ujuang barat Provinsi Jambi dan mampunyoi bateh-bateh sarupo barikuik:

## Rujuakan
Dotor

**Dotor** atau **dokter** adolah saurang nan dek ilimunyo barusaho manyegakan urang-urang nan sakik. Indak sado urang nan manyegakan panyakik bisa disabuik dotor. Untuak manjadi dotor biasonyo paralu pandidikan jo palatihan khusus sarato mampunyoi gala dalam bidang kadokteran. Salah satu organisasi persatuan dokter di Indonesia adolah Ikatan Dokter Indonesia (IDI) yang memiliki banyak cabang di Indonesia. 

## Etimologi
Dotor diambiak dari bahaso Balando "*dokter*", nan didapek dari bahaso Balando Patangahan (*Middle Dutch*) "*doctor*", sadang nan didapek dari bahaso Latin "*doctor*" (baarati guru, pangaja, atau instruktur).

## Rujuakan


## Pautan lua

* Ikatan Dotor Indonesia (IDI) 
* Panguruih Basa Ikatan Dokter Indonesia (PB-IDI)
* Ikatan Ahli Badah Indonesia 
* Parimpunan Dotor Spesialis THT-KL Indonesia (PERHATI-KL)
* Ikatan Dotor Anak Indonesia (IDAI)
Kuciang

**Kuciang** (*felis silvetris catus*) adolah sajinih mamalia dagiang dari kalurgo Felidae.

Kuciang alah manjadi bagian dari kahidupan manusia sajak anam ribu tahun sabalun Masihi. Urang Mesir Kuno dari tahun 3500 SM alah mamakai kuciang untuak mangarek mancik dari rangkiang padi nan manyimpan hasil tuai. Pado hari cako, kuciang adolah salah satu hewan paliaroan manusia nan paliang populer di dunia. Kuciang nan garih katurunannyo tacataik rasmi sabagai kuciang trah nan murni (*pure breed*) cando kuciang Persia, kuciang Siam, kuciang Manx, jo kuciang Sphinx. Kuciang saroman ko biasonyo dijinakkan sarato dipaliaro di tampek nan elok-elok.

## Rujuakan

## Pautan lua
*
Bahaso Tansi

**Bahaso Tansi** (disabuik juo **bahaso Tangsi** atau **bahaso Slunto**) adolah sabantuak bahaso kreol nan barasa dari buruah-buruah tambang batu bara pado zaman kolonial Balando di Sawahlunto. Pacampuan bahaso Tansi ko barasa dari bahaso Jawa, Sunda, Madura, Bali, Bugis, Batak, Cino, Balando, Malayu, jo Minangkabau.

Indak banyak dokumentasi tantang bahaso Tansi ko dalam kajian modern. Sajak tambang batu bara di Sawahlunto manurun kapasitasnyo sainggo ditutuik, bahaso Tansi alah mulai mailang dari pacakapan sahari-hari warga kota Sawahlunto. Kabanyakan dari katurunan buruah tambang nan bakecek bahaso Tansi alah indak manjago bahasonyo, dan biasonyo mangecek dalam bahaso Minang atau Indonesia nan standar. Dek sebab sipaik bahaso Tansi ko subagai satu bahaso kreol/anak dagang nan muncua pado satu lingkungan dalam satu jangka wakatu nan kusuih pulo, indak ado dokumentasi tatulih manganai tata bahaso atau aturan-aturan babahaso nan pakek.

Pado bulan Oktober 2018, bahaso Tansi ditatapkan dek Kamantarian Pandidiakan dan Kabudayaan Republik Indonesia subagai salah satu dari Warisan Budaya Tak Benda Indonesia.

## Rujuakan
Stasiun Padang

**Stasiun Padang** (**PD**) (namo lain: Stasiun Simpang Haru) adolah stasiun kareta api nan ado di Simpang Haru, Padang Timur, Padang, Provinsi Sumatera Barat. Stasiun iko adolah stasiun paliang gadang di Sumatera Barat. Stasiun ko tamasuak Divisi Regional II Sumatera Barat.

## Sijarah
Staatsspoorwegen ter Sumatra's Westkust (SSS), divisi dari Staatsspoorwegen, mambangun jalua kareta api di Sumatra Barat manuruik konsesi izin nan ditabikan dek Pamarintah Kolonial Balando nan alah disatujui dek Parlemen Balando pado bulan September 1887. Pambangunan ko dimulai tanggal 6 Juli 1889, difungsikan untuak maubuangkan Padang jo tambang batu baro Batang Ombilin nan sangaik tanamo.

Sacaro rinci, jalua kareta api segmen ko tadiri ateh segmen Emmahaven (Taluak Bayua) manuju **Stasiun Padang** nan dirasmikan pado tanggal 1 Oktober 1892, sarato Pulau Air–Padangpanjang pado tanggal 1 Juli 1891.

Stasiun ko malayani pajalanan kareta api Sibinuang dari dan manuju Pariaman-Nareh sarato sajak 2018 kareta labuahan udaro Minangkabau Ekspres dari dan ka Palabuahan udaro Internasional Minangkabau. Kini rel kareta api manuju Pulau Air nan bacabang dari jalua 1 ka diaktifkan baliak untuak angkutan kareta api tujuan Palabuahan udaro Minangkabau dan stasiun ko sadang dilakukan paluasan bangunan stasiun.

## Kareta api
* Pariaman ekspres, tujuan Naras
**[[Kareta api Minangkabau Ekspres|Airport Minangkabau Express]]* tujuan Palabuahn udaro Minangkabau

## Jadwal kareta api
Barikuik ko adolah jadwal kareta api panompang nan baranti di Stasiun Padang **per 22 Maret 2019 (revisi Gapeka 2017).**

## Caliak pulo

* Kareta api

## Rujuakan

## Pautan lua
 Situs resmi PT Kereta Api Indonesia
Makan parak siang

**Makan parak siang** atau **makan kukuak ayam** (Indonesia: **sahur‎**) adolah sabauh istilah Islam nan marujuak ka aktivitas makan dek umaik Islam nan dilakuan pado dini hari bagi nan ka manjalankan ibadah puaso pado bulan Ramadan. Makan parak siang jo dilanjuikan makan babuko dilakukan salamo bulan puaso, manggantian makan tigo kali sahari (sarapan, makan siang jo makan malam), walaupun di babarapo tampek makan malam juo dikonsumsi sasudah Iftar kudian pado malam hari.

## Referensi
Rompak paga

**Rompak paga** atau **lompek paga** adolah tradisi nan ado dalam adaik panikahan di Luhak Limopuluah Koto. Tradisi ko balaku wakotu calon marapulai barasa dari lua nogori tompek calon anak daro barasa. Dalam tradisi ko, calon marapulai cako musti mambayia pitih nan sanilai jo omeh nan lah ditontuan dek niniak mamak di nogori cako. Kok marapulai cako olun bisa maagiah pitih nan sanilai jo omeh, buliah pulo dirundiangan jo niniak mamak anak daro untuak bisa mambayia nan sasuai pitih nan dipunyo.
Bahaso Mukomuko

**Bahaso Mukomuko** (disabuik juo *dialek Mukomuko*) adolah bahaso nan ditutuakan dek masyarakaik Mukomuko di Kabupaten Mukomuko, Bengkulu. Pado taun 1990, dipakirokan jumlah panutua bahaso ko sabanyak 50.000 urang.

Bahaso Mukomuko masih arek hubuangannyo jo bahaso Minangkabau, sainggo ahli-ahli bahaso masih manggolongannyo sabagai salah satu dialek dalam bahaso Minangkabau. Pado taun 2008, ahli bahaso alah manggabuangkan kode bahasonyo jo Minangkabau. Bahaso ko mampunyoi kamiripan jo dialek Pancuang Soal (ditutuakan di selatan Kabupaten Pesisir Selatan, Sumatra Barat) sarato mampunyoi wilayah seba tutuanyo di sabalah utara Kabupaten Mukomuko. Banyak panutua bahaso Mukomuko nan pandai mangecek jo duo atau labiah bahaso, sarupo bahaso Minangkabau (dialek umum), bahaso Pekal, jo bahaso Melayu Bengkulu.

## Dialek
Bahaso Mukomuko mampunyoi duo dialek, iyolah dialek Mukomuko Utara jo dialek Mukomuko Selatan. Dialek Mukomuko Utara ditutuakan dek panutua di Kota Mukomuko dan sakitarnyo nan babatehan jo Sumatra Barat, sadang dialek Mukomuko Selatan ditutuakan di selatan kabupaten Mukomuko nan babatehan jo kabupaten Bengkulu Utara. Dek kaduo panutua dialek, dialek Mukomuko Utara disabuik sabagai dialek "asali" dek karano asa-usua niniak muyangnyo talabiah dulu mauni daerah utara.

Pabedaan kaduo dialek tampak dari fonetis jo variasi kosakata. Variasi fonetis antaro kaduo dialek mampunyoi parubahan bunyi nan canduang taratik. Partamo, bunyi [-it] di akhia kato pado dialek Utara, barubah manjadi [-ik]. Kaduo, bunyi [-ir] di akhia kato pado dialek utara barubah manjadi [gh] dalam dialek Selatan. Katigo, bunyi [g] di awa kato dalam dialek Utara barubah manjadi [gh] dalam dialek Selatan. Kaampek, bunyi [-ut] di akhia kato dalam dialek Utara barubah manjadi [-uq] dalam dialek Selatan.

Pabedaan antaro kaduo dialek tapangaruah dek bahaso lain. Dialek Selatan labiah banyak mandapek pangaruah bahaso lain karano mobilisasi masyarakaik sarato adonyo transmigran dari daerah Jawa.

## Hubuangan jo bahaso sarato dialek lain

## Rujuakan
Stasiun Bandung

## Kareta api

### Panompang
#### Kelas eksekutif
* Argo Wilis, tujuan Surabaya
* Argo Parahyangan (reguler, fakultatif, jo tambahan), tujuan Jakarta jo tujuan Bandung Kiaracondong
* Turangga, tujuan Surabaya

#### Kelas campuran
* Argo Parahyangan, tujuan Jakarta Gambir (reguler jo tambahan) atau Jakarta Pasar Senen (tambahan) (eksekutif argo-ekonomi AC premium)
* Harina, tujuan Cikampek basambuang Surabaya (eksekutif-ekonomi AC premium)
* Lodaya, tujuan Solo (reguler: eksekutif-ekonomi AC premium; tambahan: eksekutif-bisnis)
* Ciremai, tujuan Cikampek basambuang Semarang (eksekutif-bisnis)
* Malabar, tujuan Malang (eksekutif-bisnis-ekonomi AC)
* Mutiara Selatan, tujuan Surabaya bersambung Malang (eksekutif-ekonomi AC premium)
* Pangandaran, tujuan Banjar jo tujuan Jakarta (eksekutif-ekonomi AC premium)

#### Lokal/komuter ekonomi AC
* Lokal Bandung Raya, tujuan Bandung Kiaracondong-Cicalengka-Cibatu jo tujuan Padalarang-Purwakarta
* Lokal Cibatu/Simandra, tujuan Purwakarta jo tujuan Cibatu

## Caliak pulo
Kareta api

## Rujuakan

## Pautan lua
 Situs rasmi PT Kereta Api Indonesia
Kota Bandung

**Kota Bandung** (Aksara Sunda Baku: ) marupokan kota metropolitan paliang gadang di Provinsi Jawa Barat sarato manjadi ibu kota provinsi sakali. Kota ko talatak 140&nbsp;km sabalah tenggara Jakarta, dan marupokan kota paliang gadang di wilayah Pulau Jawa bagian selatan. Sadangkan wilayah Bandung Raya (Wilayah Metropolitan Bandung) marupokan metropolitan paliang gadang katigo di Indonesia sasudah Jabodetabek jo Gerbangkertosusila.

Di kota ko tacataik babagai sijarah pantiang, di antaronyo sabagai tampek batagaknyo sabuah paguruan tinggi teknik partamo di Indonesia (*[[Technische Hoogeschool te Bandoeng]]* - TH Bandung, kini Institut Teknologi Bandung - ITB), tampek patampuran pado maso kamardekaan, sarato panah manjadi tampek balansuangnyo Konferensi Asia-Afrika 1955, suatu patamuan nan manyuarokan sumangek anti kolonialisme, bahkan Pardano Mantari India Jawaharlal Nehru dalam pidatonyo mangatokan baso Bandung adolah ibu kotanyo Asia-Afrika.

Pado taun 1990 kota Bandung tapiliah sabagai salah satu *kota paliang aman di dunia* manuruik survei majalah *Time*.

*Kota [[bungo|kembang]]* (Kota bungo) marupokan sabutan lain untuak kota ko, kareno pado zaman dulu kota ko dinilai amaik ancak jo raminyo pohon-pohon jo bungo-bungo nan tumbuah di sinan. Salain itu Bandung daulunyo disabuik juo jo *Parijs van Java* dek karano karancakannyo. Salain itu kota Bandung pun tanamo sabagai kota balanjo, jo *mall* sarato *factory outlet* nan banyak taseba di kota ko, dan kini baransua-ansua juo kota Bandung manjadi kota wisata kuliner. Dan pado taun 2007, konsorsium babarapo LSM internasional manjadikan kota Bandung sabagai *pilot project* kota paliang kreatif sa-Asia Timur. Kini kota Bandung marupokan salah satu kota tujuan utamo pariwisata jo pandidikan.

## Rujuakan
Oto prah

**Oto prah** adolah sabuah kendaraan baroda ampek untuak maangkuik barang, disabuik pulo jo *oto barang*. Dalam bantuk nan labiah ketek, oto barang dikenal jo *pick-up* atau *oto cigak baruak*, sadangkan bantuak labiah gadang jo3 sumbu, 1 di muko, jo tandem di belakang disabuik sabagai oto puso. Ado pulo nan digunoan untuak angkutan peti kemas dalam bantuak tempelan disabuik jo truk trailer.  Salain itu, ado jinih truk tangki nan baguno untuak maangkuik cairan takah BBM jolainnya.
Pete Buttigieg

**Pete Buttigieg** () adolah Wali Kota South Bend ka-32 nan manjabaik sajak 1 Januari 2012. Inyo tapilih dalam Pemilu South Bend 2011 sasudah mangalahan Norris W. Curry, Jr jo persentase 73,85%. Inyo manggantian Steve Luecke.

## Rujuakan
Stasiun Kiaracondong

**Stasiun Kiaracondong** (**KAC**) adolah stasiun kareta api nan ado di Babakansari, Kiaracondong, Bandung, Provinsi Jawa Barat. Stasiun ko tamasuak Daerah Operasi II Bandung. Stasiun ko jadi stasiun utamo kaduo di Kota Bandung nan jadi stasiun khusus kareta api ekonomi.

## Kareta api
### Panompang
#### Kelas eksekutif
* Argo Parahyangan Tambahan, tujuan Jakarta

#### Kelas campua
* Lodaya, tujuan Solo (reguler: eksekutif-ekonomi AC premium; tambahan: eksekutif-bisnis)
* Malabar, tujuan Malang (eksekutif-bisnis-ekonomi AC)
* Mutiara Selatan, tujuan Surabaya malalui Malang (eksekutif-ekonomi AC premium)

## Kelas ekonomi
* Kahirupan, tujuan Blitar
* Pasundan, tujuan Surabaya Gubeng
* Kutojaya Selatan, tujuan Kutoarjo
* Serayu, tujuan Pasar Senen jo tujuan Purwokerto

#### Lokal/komuter ekonomi AC
* Lokal Bandung Raya, tujuan Bandung Kiaracondong-Cicalengka-Cibatu ko tujuan Padalarang-Purwakarta
* Lokal Cibatu/Simandra, tujuan Purwakarta jo tujuan Cibatu
* Galunggung, tujuan Tasikmalaya

## Caliak pulo
Kareta api

## Rujuakan

## Pautan lua
 Situs rasmi PT Kereta Api Indonesia
Taurat

Kitab **Taurat** (, *Torah* – nan aratinyo "instruksi"; , *Al-Tawrāh*) adolah limo kitab partamo Tanakh/Alkitab Ibrani dan bagian Pajanjian Lamo di Alkitab Kristen. Dalam bahaso Yunani kumpulan 5 kitab ko disabuik *Pentateukh* ("limo wadah" atau "limo guluangan"). Taurat adolah bagian paliang pantiang dari kanon/kitab suci urang Yahudi.

Kalimo kitab dalam Taurat adolah:

* Kitab Kajadian, bahaso Latin: Genesis, bahaso Ibrani: *beresyit* (בראשית),
* Kitab Kaluaran, bahaso Latin: Exodus, bahaso Ibrani *syemot* (שמות),
* Kitab Imamat, bahaso Latin: Leviticus, bahaso Ibrani *wayiqra* (ויקרא),
* Kitab Bilangan, bahaso Latin: Numerii, bahaso Ibrani *bemidbar* (במדבר),
* Kitab Ulangan, bahaso Latin: Deuteronomium, bahaso Ibrani *debarim* (דברים).

Namo lain untuak kumpulan kitab suci ko adolah "5 Kitab Suci Musa" atau "Pentateukh" (Septuaginta) dalam bahaso Yunani.

Dalam ajaran Islam, Kitab **Taurat** adolah ciek dari ampek buah kitab Islam. Kitab ko barisi wahyu Allah kapado Nabi Musa nan diutuih sacaro khusus untuak banso Yahudi (Bani Israel). Panurunan kitab dilakukan baansua-ansua dimano sasudah Taurat, diturunkan kitab Zabur kapado Nabi Daud. Kudian dituruikan jo panurunan kitab Injil kapado Nabi Isa, dan tarakhia kitab suci Alquran kapado Nabi Muhammad. Jo turunnyo Alquran, umaik Islam picayo baso sacaro indak lansuang kitab-kitab sabalunnyo lah masuak didalamnyo.

## Rujuakan
Oto cigak baruak

**Oto cigak baruak** (Bahaso Inggirih: *Pickup truck*) adolah oto truk senteang nan punyo kabin tatutuik jo bak terbuka di balakang untuak mabaok barang bawaan atau kargo. Oto iko biasonyo digunoan untuak keperluan manggaleh jo biaso digunoan untuak karajo-karajo nan memerlukan antar-jemput barang atau muatan.
Tidak semua pick up disebut cigak baruak. Pick up cigak baruak adalah pick up yang sudah tua dibikin bak seadanya ataupun kerangka tenda seadanya. Karena cigak baruak, artinya tidak bermakna atau tak berarti. Diambil dari pepatah batuka cigak jo baruak, sama saja. Setali tiga uang.

## Lihat pula

* Oto prah

## Referensi
Dja Endar Moeda

**Dja Endar Moeda** atau langkoknyo **Dja Endar Moeda Harahap** adolah perintis pers bahaso Malayu kelahiran Padang Sidempuan, 1861. Inyo ikuik sakolah guru di sekolah pengajaran guru di Padang Sidempuan. Kariernya di dunia pers dimulai sangkek manjadi redaktur untuak jurnal bulanan *Soeloeh Pengadjar* pado 1887.

Sapulangnyo dari naiak aji taun 1893, Dja Endar Moeda memutuskan untuak tingga di Kota Padang. Di sinan, selain mandirikan sakolah swasta, inyo manjadi redaktur *Pertja Barat*, nan ditagakan dek Lie Bian Goan. Pado taun 1905, Dja Endar Moeda mambali *Pertja Barat*.

Dja Endar Moeda juo managakan babarapo media cetak lain di Medan jo Kutaraja (kini Banda Aceh). *Pemberita Atjeh* didirian pado 1906. Jo rekan-rekannyo di Sjarikat Tapanuli, inyo menerbitkan *Pewarta Deli*, nan di sinan inyo mamaciak posisi pamimpin redaksi. Pado 1911, sasudah kalua dari *Pewarta Deli*, Dja Endar Moeda menerbitkan *Bintang Atjeh*.

## Pranala luar

*  Dja Endar Moeda dari situs Mandailing.org
Musajik Jamiak Birugo

**Musajik Jamiak Birugo** adolah musajik nan talatak di Jalan Sudirman, Birugo, Bukiktinggi. Musajik iko dibangun pado 1956, nan palatakan batu partamonyo dilakukan dek Inyiak Ibrahim Musa Parabek.

## Sijarah
Musajik iko dibangun sabagai pangganti musajik nan tagak sabalunnyo di lokasi nan samo. Musajik lamo tabuek dari kayu pado dindiang jo tiangnyo, sadangkan atoknyo tabuek dari ijuk. Musajik iko marupoan tampek diadoannyo musyawarah ulama pado 26 sampai 27 Mei 1968 nan malahiakan Majelis Ulama Sumatera Barat, majelis ulama daerah partamo di Indonesia. Baitu pulo musyawarah kaduo pado 18 sampai 19 Mei 1974, nan mangukuahkan baliak Buya Mansoer Datuak Palimo Kayo subagai Katua Majelis Ulama Sumatera Barat. Majelis Ulama Sumatera  Barat baru bagabuang jo Majelis Ulama Indonesia (MUI) sasudah MUI dibantuak dek Pamarentah Suharto pado 26 Juli 1975.

## Bangunan
Musajik iko tagak di ateh tanah wakaf salueh 3.202 meter persegi. Bangunannyo babantuak persegi jo denah selueh 1.800 meter persegi. Lokasinyo di pusek kota jo di tapi jalan manjadikan musajik iko acok dijadian tampek patamuan atau musyawarah dulunyo.

Interior musajik iko didominasi warna cokelat. Di laman musajik, ado garabang nan babantuak gonjong jo sabuah rangkiang. Tagak pulo bangunan babantuak kubuih nan marupoan miniatur Kakbah dek karano musajik iko manjadi tampek manasik di bawah naungan *Kelompok Bimbingan Ibadah Haji* (KBIH) Musajik Jamik Birugo. Urang nan sarato sampai 2018 bajumlah 363 jamaah se-Kota Bukitktinggi. Samantaro di balakang musajik ado bangunan nan digunoan anak-anak mangaji TPA jo MDA.

## Rujuakan